**Nomas līguma projekts**

**Līgums Nr.** skatīt e-doc faila nosaukumā

**par nekustamā īpašuma nomu**

Rīgā,

PARAKSTĪŠANAS DATUMS IR PĒDĒJĀ PIEVIENOTĀ DROŠĀ ELEKTRONISKĀ PARAKSTA UN TĀ LAIKA ZĪMOGA DATUMS

**SIA “Rīgas ūdens”, reģ. Nr. 40103023035**, valdes priekšsēdētāja \_\_\_\_\_\_\_\_\_\_ personā, kurš rīkojas uz valdes Noklikšķiniet vai pieskarieties, lai ievadītu datumu. lēmuma (protokols Nr.\_\_\_\_\_\_\_\_\_\_\_\_\_) pamata, turpmāk – Iznomātājs, no vienas puses,

un

**\_\_\_\_\_\_\_\_\_\_\_\_\_\_\_\_\_\_\_\_\_**, turpmāk - Nomnieks, no otras puses,

turpmāk abi kopā – Puses, noslēdz šo līgumu, turpmāk – Līgums, par sekojošo:

1. **LĪGUMA PRIEKŠMETS**
	1. Iznomātājs nodod un Nomnieks pieņem nomā \_\_\_\_\_\_\_ (kadastra apzīmējums \_\_\_\_\_\_\_) \_\_\_\_\_ kv.m platībā saskaņā ar Pielikumā Nr. 1 pievienoto plānu, turpmāk – Nomas objekts.
	2. Nomas objekts tiek nodots Nomniekam \_\_\_\_\_\_\_\_\_\_\_\_\_\_\_\_\_\_\_\_mērķim.
	3. Nomas objekts tiek nodots Nomniekam Līguma spēkā stāšanās dienā tādā stāvoklī, kas piemērots tā ekspluatācijai atbilstoši Līguma noteikumiem. Nomnieks ir iepazinies ar Nomas objekta stāvokli un atzīst to par atbilstošu lietošanai.
	4. Nomnieks patstāvīgi saņem visas nepie­ciešamās atļaujas, kas saistītas ar viņa darbību Nomas objektā saskaņā ar Līgumu. Nomnieks apņemas patstāvīgi un no saviem līdzekļiem segt visus izdevumus, kas nepieciešami atļauju, kā arī citu dokumentu saņemšanai.
2. **MAKSĀJUMI UN NORĒĶINU KĀRTĪBA**
	1. Puses vienojas noteikt mēneša nomas maksu par Nomas objekta lietošanu EUR \_\_\_\_\_\_\_\_\_\_\_neskaitot pievienotās vērtības nodokli (PVN), papildus tiek piemērots un aprēķināts PVN ar Latvijas Republikas normatīvajos aktos noteikto likmi, turpmāk – Nomas maksa.
	2. Nomas maksu un īpašuma nodokli par kārtējo mēnesi Nomnieks maksā līdz kārtējā mēneša 20.datumam saskaņā ar Iznomātāja izrakstītu rēķinu.
	3. Visus maksājumus, kas saistīti ar Nomas objekta lietošanu un uzturēšanu (elektrība, ūdensapgāde un kanalizācija, siltumapgāde, atkritumu izvešanas un tml.), kā arī apdrošināšanas izmaksas par Nomas objektu un citus nodokļus, ar kuriem var aplikt Nomas objektu, Nomnieks maksā līdz kārtējā mēneša 20. datumam saskaņā ar Iznomātāja izrakstītu rēķinu..
	4. Nomas maksa un citi Līgumā noteiktie maksājumi tiek aprēķināti ar \_\_\_\_\_\_\_\_\_(datums dd.mm.gg.).
	5. Ja Nomnieks komunālos pakalpojumus saņem ar Iznomātāja starpniecību (Nekustamajā īpašumā nav uzstādīti kontrolskaitītāji, atkritumu izvešanu un apsardzes pakalpojumus nodrošina iznomātājs) – proporcionāli nomas objekta platībai (vai kubatūrai) un atbilstoši attiecīgo pakalpojumu sniedzēju noteiktiem tarifiem; ja Nomnieka saņemto komunālo pakalpojumu apmērs tiek fiksēts ar kontrolskaitītāju – atbilstoši kontrolskaitītāju rādījumiem.
	6. Nomnieks apņemas apmaksāt līdz kārtējā mēneša 20. datumam saskaņā ar Iznomātāja izrakstītu rēķinu neatkarīga sertificēta vērtētāja atlīdzību par vērtētāja pakalpojumiem Nomas maksas noteikšanai, ko Iznomātājs ir veicis pirms nomas tiesību izsoles.
	7. Iznomātājam ir tiesības vienpusēji Nomas maksu pārskatīt reizi gadā.
	8. Ja nomas līgums ir noslēgts uz laiku, kas ilgāks par sešiem gadiem:
		1. Iznomātājs vienpusēji pārskata Nomas maksu atbilstoši Publiskas personas mantas un finanšu līdzekļu izšķērdēšanas novēršanas likuma prasībām un maina, ja pārskatītā Nomas maksa ir augstāka par noteikto Nomas maksu. Ja Nomas objekta Nomas maksas noteikšanai pieaicināts neatkarīgs sertificēts vērtētājs un Nomas maksa tiek palielināta, Nomnieks kompensē Iznomātājam pieaicinātā neatkarīgā vērtētāja atlīdzības summu.
		2. ja Iznomātājs izmanto Līguma 2.8.1. punktā paredzētās tiesības un pārskata Nomas maksu, jaunā Nomas maksa stājas spēkā pēc Vienošanās par grozījumiem nomas līgumā parakstīšanas.
	9. Puses vienojas, ka Nomnieks iemaksā Iznomātājam drošības naudu divu mēnešu Nomas maksas un Līgumā iekļauto maksājumu apmērā, turpmāk – Drošības nauda. Drošības nauda tiek izlietota saskaņā ar Līguma 5.daļā norādītajiem izmantošanas noteikumiem.
	10. Drošības naudas summa **EUR \_\_\_**(\_\_\_ *euro* \_\_ centi) apmērā, ko Nomnieks samaksājis Iznomātājam saskaņā ar Nomas objekta nomas tiesību izsoles nolikuma noteikumiem, tiek ieskaitīta Līguma 2.9. punktā noteiktās Drošības naudas summā. Starpības summu **\_\_\_,\_\_ EUR** (\_\_\_\_\_\_\_ *euro* un \_\_\_\_centi) apmērā, kas veidojas starp Līguma 2.9. punktā noteiktās Drošības naudas summu un Nomnieka jau samaksāto summu, saskaņā ar Īpašuma izsoles nolikuma noteikumiem, Nomnieks samaksā Iznomātājam 10 (desmit) darba dienu laikā no Līguma spēkā stāšanās dienas, saskaņā ar Iznomātāja izrakstīto rēķinu.
	11. Par citiem pakalpojumiem Nomnieks slēdz līgumu tieši ar pakalpojumu sniedzēju. Šādos gadījumos norēķini notiek saskaņā ar noslēgto līgumu un par to atbild Nomnieks.
	12. Iznomātāja izrakstīto rēķinu apmaksas kavēšanas gadījumā Nomnieks maksā nokavējuma procentus 0,5% apmērā no nesamak­sātās summas par katru kavējuma dienu.
	13. Nokavējuma procentu samaksa neatbrīvo Nomnieku no Līguma notei­kumu izpildes.
	14. Iznomātājs maksājuma dokumentus (rēķinus) sagatavo elektroniski un tie derīgi bez paraksta.
	15. Iznomātājs izrakstītos rēķinus nosūta uz Nomnieka e-pastu \_\_\_\_\_\_\_@\_\_\_\_\_\_ (vai ievieto tos Rīgas valstspilsētas pašvaldības pakalpojumu portālā [www.eriga.lv).](http://www.eriga.lv).) Puses vienojas, ka rēķins uzskatāms par saņemtu otrajā darba dienā pēc tā nosūtīšanas.
3. **NOMNIEKA TIESĪBAS UN PIENĀKUMI**
	1. Nomnieks apņemas izmantot Nomas objektu Līguma 1.2. punktā norādītajam mērķim. Nomas objekta izmantošana citiem mērķiem pieļaujama vienīgi ar Izno­mātāja rakstisku piekrišanu.
	2. Nomniekam savlaicīgi un pilnā apmērā jānorēķinās par Nomas objekta izmantošanu un jāsamaksā par visiem komunālajiem pakalpojumiem, kā arī jānokārto visi citi maksājumi saskaņā ar Līguma noteikumiem.
	3. Nomnieks apņemas uzturēt Nomas objektu kārtībā visā Līguma darbības laikā un nodrošināt pareizu Nomas objekta un to konstrukciju, inženiertehnisko tīklu un komunikāciju ekspluatāciju un to pasargāšanu no bojājumiem, atbilstoši spēkā esošajām lietošanas un ekspluatācijas normām un noteikumiem, kā arī nodrošināt tīrību un kārtību.
	4. Nomnieks nodrošina:
* Latvijas Republikas normatīvo aktu, apkalpošanas noteikumu, sanitāro normu, darba drošības, valsts un pašvaldības iestāžu noteikumu un lēmumu, kā arī attiecīgo apdro­šināšanas sabiedrību, ugunsdrošības dienestu un citu kompetentu iestāžu prasību ievērošanu;
* Nomas objekta konstrukciju, inženiertīklu un komunikāciju pareizu ekspluatāciju, kā arī to aizsardzību pret bojājumiem atbilstoši būvniecības normatīviem un noteikumiem, kas attiecas uz Līguma izpildi;
* avārijas situācijas gadījumā nekavējoties veic iespējamus neatliekamus pasākumus avārijas un tās seku likvidēšanai, nekavējoties ziņo par to Iznomātājam un organizācijai, kas nodrošina attiecīgo komunikāciju apkalpošanu, ka arī nodrošina Iznomātāju ar precīzām ziņām par Nomnieka pilnvaroto pārstāvi, kurš rīkojas avārijas situācijas gadījumā;
* ar saviem līdzekļiem un saviem spēkiem novērš komunikāciju un inženiertehnisko tīklu bojājumus, ja tie ir radušies Nomnieka vai tā darbinieku vai pārstāvju darbības rezultātā, tajā skaitā, kas izraisīti Nomnieka darbinieku vai pārstāvju bezdarbības dēļ.
	1. Nomnieks apņemas pēc Līguma darbības termiņa izbeigšanās, kā arī Līgumu izbeidzot pirms termiņa, nodot Iznomātājam bez atlīdzības Nomas objektā izdarītās pārbūves, uzlabojumus un neatņemamos piederumus, kuru demontāža var radīt Nomas objekta funkcionālus vai strukturālus bojājumus, kas var traucēt Nomas objekta izmantošanu nākotnē.
	2. Nomnieks bez Iznomātāja rakstiskas piekrišanas nav tiesīgs veikt Nomas objekta un tajā esošo inženiertehnisko komunikāciju pārbūvi.
	3. Nomnieks ir atbildīgs par Nomas objekta apsargāšanu.
	4. Nomniekam bez Iznomātāja rakstiskas atļaujas nav tiesību nodot Nomas objektu apakšnomā.
	5. Nomniekam nav tiesību izmantot Nomas objektu kā Nomnieka juridisko adresi.
	6. Līgumam izbeidzoties, Nomnieks apņemas atbrīvot Nomas objektu un parakstīt pieņemšanas- nodošanas aktu.
1. **IZNOMĀTĀJA TIESĪBAS UN PIENĀKUMI**
	1. Iznomātājs garantē, ka ir Nomas objekta tiesiskais valdītājs un viņam ir tiesības Līguma darbības laikā iznomāt Nomas objektu bez jebkā­diem šķēršļiem.
	2. Iznomātājs apņemas nodrošināt Nomniekam un viņa personālam brīvu un netraucētu iekļūšanu Nomas objektā darba laikā, ciktāl tas atkarīgs no Iznomātāja.
	3. Pēc Līguma termiņa beigām vai tā pirmstermiņa izbeigšanas gadījumā Iznomātājs apņemas pieņemt Nomas objektu saskaņā ar pieņemšanas – nodošanas aktu Līgumā noteiktajā kārtībā.
	4. Iznomātājam ir tiesības, netraucējot Nomnieka normālu darbu, apskatīt Nomas objektu, lai pārbaudītu Līguma noteikumu izpildi.
	5. Iznomātāja pienākums ir viena mēneša laikā rakstiski paziņot Nom­niekam par plānoto Nomas objekta īpašuma tiesību maiņu.
2. **DROŠĪBAS NAUDAS IZMANTOŠANAS NOTEIKUMI**
	1. Nomnieka iemaksātā Drošības nauda glabājas pie Iznomātāja visu Līguma darbības laiku.
	2. Ja Nomnieks kavē jebkurus ar Līguma izpildi saistītos maksājumus, Iznomātājs neveikto maksājumu segšanai ir tiesīgs novirzīt iemaksāto Drošības naudu vai tās daļu. Drošības nauda var tikt izmantota Iznomātāja zaudējumu segšanai, kas viņam radušies, ja Nomnieks nepilda kādu no Līguma punktiem. Šajā gadījumā Nomnieka pienākums ir 5 (piecu) darba dienu laikā no Iznomātāja paziņojuma saņemšanas veikt Drošības naudas vai tās daļas samaksu, lai tās apmērs būtu Līguma 2.9. punktā norādītajā apmērā.
	3. Ja zaudējumu apmērs pārsniedz Drošības naudas apmēru, Nomniekam ir jāapmaksā starpība 5 (piecu) darba dienu laikā pēc Iznomātāja rakstveida pieprasījuma saņemšanas.
	4. Pēc Līguma termiņa notecējuma, ja Iznomātājam Līguma izpratnē nav nekādu pretenziju pret Nomnieku un Nomnieks ir apmaksājis visus no Līguma izrietošos maksājumus un nokavējuma procentus, Iznomātājs 10 (desmit) darba dienu laikā no attiecīga Nomnieka iesnieguma saņemšanas dienas atmaksā Nomniekam Drošības naudu vai tās atlikušo daļu. Iesniegumā Nomniekam jānorāda Līguma datums un numurs, nomas objekta adrese un norēķinu konts, uz kuru pārskaitāma Drošības nauda vai tās atlikusī daļa. Nomniekam nav tiesību prasīt procentus no Drošības naudas.
3. **LĪGUMA DARBĪBAS TERMIŅŠ**
	1. Līgums stājas spēkā tā abpusējas parakstīšanas dienā un tiek noslēgts uz \_\_\_ \_\_\_\_\_\_\_\_\_\_\_\_, skaitot no Līguma abpusējas parakstīšanas datuma.
	2. Līgums var tikt izbeigts pirms termiņa ar abu Pušu rakstisku piekrišanu.
	3. Iznomātājam ir tiesības vienpusēji pirms termiņa lauzt Līgumu, rakstiski brīdinot par to Nomnieku 10 (desmit) dienas pirms Līguma izbeigšanas dienas, gadījumā, ja:
		1. Nomnieks izmanto Nomas objektu Līgumā neminētajiem mērķiem un vaja­dzībām;
		2. Nomnieks pasludināts par maksātnespējīgu vai tiesā ir iesniegta prasība par Nomnieka pasludināšanu par maksātnespējīgu;
		3. Nomnieks nodevis Nomas objektu apakšnomā vai lietošanā trešajām personām bez Iznomātāja rakstiskas piekrišanas;
		4. Nomnieks nodara Nomas objektam kaitējumu, lietodams to neatbilstoši Līguma nosacījumiem vai nepildīdams kādas saistības vai pienākumus, kas paredzēti Līgumā;
		5. Nomnieks izmanto Nomas objektu tādā veidā, kas var to padarīt nelie­tojamu vai apdraudēt apkārtējo drošību un pārkāpums nav novērsts 15 (piecpadsmit) dienu laikā pēc attiecīgas rakstveida pretenzijas saņemšanas no Iznomātāja;
		6. Nomnieks patvaļīgi pārbūvē Nomas objektu;
		7. Nomnieks nokavējis Līgumā noteikto jebkuru maksāšanas termiņu par vairāk nekā 1 (vienu) mēnesi;
		8. Nomnieks nav atkārtoti iemaksājis drošības naudu Līguma 5.2. punktā noteiktajā termiņā;
		9. Nomnieks kavējis vai nav veicis jebkuras citas Līgumā noteiktās saistības izpildi.

6.4. Ja Iznomātājs, izlietojot Līguma 2.7. punktā noteiktās tiesības, ir pārskatījis Nomas maksas apmēru, bet Nomnieks ir atteicies parakstīt grozījumus nomas līgumā, tādā veidā nepiekrītot pārskatītajai Nomas maksai, Iznomātājam ir tiesības vienpusēji atkāpties no Nomas līguma, par to rakstiski informējot Nomnieku 1 (vienu) mēnesi iepriekš.

* 1. Iznomātājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā Nomniekam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	2. Pusēm ir tiesības vienpusēji pirms termiņa lauzt Līgumu, rakstiski paziņojot par to otrai Pusei 1 (vienu) kalendāro mēnesi iepriekš.
	3. Šīs līgumattiecības tiek uzskatītas par izbeigtām gadījumā, ja Puses izpildījušas savstarpējās saistības un nokārtojušas visus maksājumus, kādi noteikti Līgumā.
	4. Nomas līguma termiņš nav pagarināms, gadījumā, ja Nomnieks pēc Līguma termiņa beigām vēlas turpināt nomas attiecības, Nomnieks 3 (trīs) mēnešus pirms Līguma termiņa beigām nosūta Iznomātājam paziņojumu.
1. **NOMAS OBJEKTA ATBRĪVOŠANAS KĀRTĪBA**
	1. Pēc Līguma termiņa beigām vai tā pirmstermiņa izbeigšanas gadījumā Nomnieks apņemas atbrīvot Nomas objektu pēdējā Līguma darbības dienā.
	2. Par Nomas objekta nodošanu Puses paraksta pieņemšanas- nodošanas aktu. Līdz pieņemšanas – nodošanas akta parakstīšanas brīdim Nomnieks maksā nomas maksu un veic visus ar Nomas objektu saistītos maksājumus, Nomas objekta atbrīvošanas kavējuma gadījumā tiek piemērota Līguma 8.5. punktā noteiktā maksa.
	3. Nomnieks, nododot Nomas objektu, apņemas izvest visas savas iekārtas un personisko īpašumu. Nomnieks drīkst paņemt tikai viņam piede­rošo īpašumu un tikai tos uzlabojumus, kurus iespējams atdalīt, nekaitējot Nomas objekta tehniskajam stāvoklim un izskatam.
	4. Jebkura atstāta manta skaitās pamesta manta, un Iznomātājs var no tās atbrīvoties ar jebkuriem viņam ērtiem paņēmieniem, bet Nom­niekam jāsedz visas Iznomātāja izmaksas sakarā ar mantas izvešanu.
	5. Iznomātājam ir aizturējuma tiesība uz Nomas objektā esošo kustamo mantu ar tiesībām neizdot to Nomniekam tik ilgi, kamēr nav apmierināti visi Iznomātāja prasījumi pret Nomnieku.
2. **PUŠU ATBILDĪBA**
	1. Saskaņā ar Latvijas Republikā spēkā esošajiem normatīvajiem aktiem Puses ir savstarpēji materiāli atbildīgas par kādai no Pusēm otras Puses darbi­nieku vai pilnvaroto personu darbības vai bezdarbības dēļ nodarītajiem zaudējumiem.
	2. Ja kaitējums Nomas objektam nodarīts Nomnieka vainas dēļ vai sakarā ar viņa darbību, Nomnieks apņemas novērst visus kaitējumus, turpinot maksāt nomas maksu.
	3. Ja kaitējums Nomas objektam un tajās esošajām iekārtām nodarīts trešo personu vainas dēļ, Nomnieks patstāvīgi, neizvirzot pretenzijas Iznomā­tājam, apņemas atrisināt visus jautājumus, kas saistīti ar zaudējuma iemeslu novēršanu un kompensāciju.
	4. Ja Nomnieks pirms termiņa lauž Līgumu tāda iemesla dēļ, kurš nav saistīts ar Iznomātāja pienākumu neizpildīšanu, Nomnieks apņemas segt Iznomātājam visus zaudējumus, kas radušies Līguma izbeigšanas rezultātā.
	5. Ja iestājoties Līguma darbības termiņam, Nomnieks neatbrīvo Nomas objektu, Nomnieks maksā Iznomātājam līgumsodu no Līgumā noteiktās nomas maksas divkāršā apmērā par katru Nomas objekta atbrīvošanas kavējuma dienu pa, ievērojot Civillikumā noteikto 10% (desmit procenti) līgumsoda apmēru.
	6. Ja kaut kādas Nomnieka rīcības dēļ Iznomātājam tiek noteiktas soda sankcijas, to skaitā par Nomas objekta neatbilstošu izmantošanu, atbildība par šīm sankcijām pilnībā pāriet uz Nomnieku, arī tādā gadījumā, ja soda sankcijas uzliktas pēc Līguma darbības termiņa beigām.
	7. Iznomātājs nav atbildīgs par pārtraukumiem centrālās apkures sistēmas, elektroapgādes, ūdensapgādes un citu komunālo pakalpojumu sistēmu darbā, arī par avārijām, kā arī par avāriju sekām un zaudējumiem, ja tas noticis no Iznomātāja neatkarīgu iemeslu dēļ.
	8. Iznomātājs nav atbildīgs par nelaimes gadījumiem un gadījumiem, kas beidzas ar nāvi, kā arī par īpašumam nodarītajiem zaudējumiem, ja tie notikuši sakarā ar Nomas objekta izmantošanu vai saistīti ar to. Šajā gadījumā Nomnieks uzņemas visu atbildību par to un apņemas patstāvīgi segt visus izdevumus.
	9. Nomnieks uzņemas visus un jebkādus riskus, kas saistīti ar iespējamiem strīdiem par īpašuma tiesībām uz Nomas objektā esošo Nomnieka kustamo īpašumu un vienīgi Nomnieks atbild par visiem prasījumiem un saistībām, kas saistītas ar Nomas objektā esošo Nomnieka kustamo īpašumu.
3. **NOBEIGUMA NOTEIKUMI**
	1. Abas Puses ir iepazinušās ar Līguma noteikumiem, kas pilnīgi atspoguļo viņu saskaņotu gribas izteikumu.
	2. Visi Līguma grozījumi vai papildinājumi ir tā neatņemama sastāvdaļa, Puses tos noformē rakstveidā un pievieno Līgumam.
	3. Iznomātāja reorganizācijas vai likvidācijas gadījumā visas tie­sības un pienākumi saistībā ar Līgumu pāriet uz tiesību un saistību pārņēmēju.
	4. Visi strīdi, nesaskaņas vai lūgumi, kas izriet no Līguma izpildes vai skar to, Līguma grozījumi, pārkāpumi, izbeigšanās, likumība, stāšanās spēkā vai skaidrojums (interpretācija) tiek izšķirti sarunu ceļā.
	5. Ja radušos strīdu nav iespējams atrisināt sarunu ceļā, tad tas jāizskata tiesā, Latvijas Republikas normatīvajos aktos paredzētajā kārtībā.
	6. Ja kāds no Līguma noteikumiem zaudē juridisko spēku, tas neietekmē pārējos Līguma noteikumus.
	7. Iznomātāja kontaktpersona ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /amats, vārds, uzvārds, e-pasts, telefona numurs/.
	8. Nomnieka kontaktpersona ir \_\_\_\_\_\_\_\_\_\_\_\_\_\_\_\_\_\_\_\_\_\_\_ /amats, vārds, uzvārds, e-pasts, telefona numurs/.
	9. Līgums ir parakstīts ar drošu elektronisku parakstu un satur laika zīmogu. Iznomātājs ar drošu elektronisku parakstu parakstītu un laika zīmogu saturošu Līgumu vienas darba dienas laikā pēc Līguma parakstīšanas nosūta uz Nomnieka e-pasta adresi. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
	10. Līgumam tiek pievienoti šādi Pielikumi e- dokumentu formātā:
		1. 1. pielikums “Telpu plāns no kadastrālās uzmērīšanas lietas”;
		2. 2. pielikums “Novietnes shēma zemesgabalā”.
4. **PUŠU REKVIZĪTI UN PARAKSTI:**

|  |  |
| --- | --- |
| **Iznomātājs:** | **Nomnieks:** |
| **SIA “Rīgas ūdens”**  | \_\_\_\_\_\_\_\_\_\_\_\_\_ |
| Reģ. Nr. 40103023035 | Reģ. Nr. \_\_\_\_\_\_\_ |
| Zigfrīda Annas Meierovica bulvāris 1, Rīga, LV – 1050Tālrunis: 67088555  | \_\_\_\_\_\_\_\_\_\_\_\_Tālrunis: \_\_\_\_\_\_\_\_\_\_  |
| Nor. konts: LV68PARX0000833631125 | Nor. konts: \_\_\_\_\_\_\_\_\_\_\_\_\_ |
| Banka: AS “Citadele banka” | Banka: \_\_\_\_\_\_\_\_\_\_\_\_\_\_ |
| Kods: PARXLV22e-pasts:  rigasudens@rigasudens.lv  | Kods: \_\_\_\_\_\_\_\_\_\_e-pasts: \_\_\_\_\_\_\_\_\_\_\_@\_\_\_\_\_\_ |
|  |  |
|  |  |

Dokumentu līgumslēdzējpuses ir elektroniski parakstījušas ar drošu elektronisko parakstu un tas satur laika zīmogu

|  |
| --- |
|  |